கேள்வி: பேபெல்லா பற்றி தகவல் சொல்.
பதில்: பேபெல்லா (''fabella'') என்பது சில பாலூட்டிகளிடம் காணப்படும் ஒரு சிறிய எள் எலும்பு ஆகும். இது தொடையெலும்பு பக்கவாட்டு தடித்த எலும்பு முனையின் பின்னால் உள்ள தசைநாண் புதைக்கபட்ட நிலையில் காணப்படுகிறது. இது ஒரு துணை எலும்பு ஆகும். இது 39% மனிதர்களின் உடலில் மட்டுமே காணப்படுகிறது. அரிதாக, இந்த எலும்பு இரண்டு அல்லது மூன்று என்ற எண்ணிக்கையில் இருப்பதுண்டு. பேபேல்லா என்ற சொல்லானது ''faba'' 'bean' என்ற இலத்தீன் சொல்லில் இருந்து வந்தது. ஹோமினிடேயின் மனிதக் கூர்ப்பு வளர்ச்சியில் பேபெல்லா மறைந்துவிட்டதாகத் தோன்றினாலும், சிம்பன்சிகளிடம் இருந்து பிரிந்த பிறகு அது மனித உடல் மீண்டும் தோன்றியது. இது 5-7 மில்லியன் ஆண்டுகளுக்கு முன்பு அல்லது மனித பரிணாம வளர்ச்சியில் அண்மையில் தோன்றியதா என்பது தெரியவில்லை. இந்த எலும்பின் பரிணாம வளர்ச்சியானது மனிதர்களின் மூதாதை இனமான ஆஸ்ட்ராலோபிதேகஸ் நான்கு கால்களில் நடப்பதிலிருந்து இரண்டு கால்களில் நடக்க உதவியதாக இருக்கலாம் என்று ஆய்வாளர்கள் கருதுகின்றனர். "பேபெல்லா குருத்தெலும்பு மென்மையாகுதல் அல்லது அதன் மேற்பரப்பில் ஏற்படும் மாற்றங்களினால் முதுமை மூட்டழற்சி எனப்படும் கீல்வாதம் ஏற்பட்டு முழங்கால் வலிக்கு காரணமாகலாம்."